फरार हत्यारोपी गिरफ्तार
नोएडा। महर्षि आश्रम के कर्मचारी को अगवा कर उसकी हत्या करने के मामले में फरार चल रहे एक आरोपी को थाना सेक्टर-39 पुलिस ने गिरफ्तार किया है। इस मामले में पहले ही दो आरोपियों की गिरफ्तारी हो चुकी है।
थाना सेक्टर-39 के प्रभारी निरीक्षक अमरनाथ यादव ने बताया कि महर्षि आश्रम के कर्मचारी रणविजय सचान को पिछले सप्ताह अगवा कर हत्या कर दी गयी थी। इस मामले में पुलिस ने राजीव व राज नामक दो आरोपियों को गिरफ्तार किया था। इस मामले में फरार चल रहे रामकुमार यादव को पुलिस ने आज गिरफ्तार कर लिया है। थाना प्रभारी ने बताया कि यह हत्या 10 लाख रूपए दिये कर्ज को वापिसी मांगने को लेकर हुई थी।